Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: készletezésérõl szóló 1993. évi IL. törvény (a továbbiakban: Kltv.) 2. §-a helyébe a következõ rendelkezés lép:
Paragraph Index: 191

(2) A Kt. 3. § (4) bekezdése helyébe a következõ rendelkezés lép: „(4) A belföldi elõállítású vagy saját célra felhasznált, valamint a Közösségen belül behozott és az importált termékdíjköteles termék mennyisége (a termékdíj alapja) után megállapított termékdíjat a (termékdíj alapja és a termékdíj tétel szorzata) a kötelezett az Adó- és Pénzügyi Ellenõrzési Hivatal (a továbbiakban: adóhatóság) által vezetett, a Pénzügyminisztérium hivatalos lapjában megjelölt számla javára fizeti be, és a termékdíj-fizetési kötelezettségrõl az adóhatóságnál bevallást tesz. A kötelezett a környezetvédelmi termékdíj nettó összegét havonta állapítja meg és az adózás rendjérõl szóló törvény (a továbbiakban: Art.) alapján a rá vonatkozó gyakorisággal, az Art.-ban megállapított esedékesség idõpontjáig vallja be, továbbá a bevallása benyújtására elrendelt idõpontig fizeti meg, illetõleg ezen idõponttól igényelheti vissza az adóhatóságtól. A termékdíjfizetésre kötelezett levonhatja az adómegállapítási idõszak alatt megfizetett termékdíj összegét, illetve visszaigényelheti a tárgyidõszakot megelõzõen megfizetett termékdíjat azon termék után, amelyet az adómegállapítási idõszakban igazoltan külföldre szállított. A környezetvédelmi termékdíjról termékdíj tételenkénti részletezettséggel éves összesítõ, a havi vagy évközi bevallást benyújtására kötelezett adózónak negyedéves összesítõ bevallást kell benyújtania.”

Source: https://magyarkozlony.hu/hivatalos-lapok/f242e0a9414d5fe52c65c0a9ec188e27141db05a/dokumentumok/6d18f2a345225c5226cecf1daab5a4a4f480554b/letoltes